मुख्यमंत्री ने बताया कि फसल बीमा योजना में अकेले विदिशा जिले में एक लाख से अधिक किसानों के खातों में 576 करोड़ रूपए की राशि जमा करवाई जा रही है। राशि सोयाबीन फसल के खराब होने पर दी जा रही है। उन्होंने कहा कि किसानों के साथ-साथ शहरी क्षेत्रों में रहने वाले गरीबों के कल्याण के लिए सरकार प्रतिबद्ध है। शहरी क्षेत्र में रहने वाले गरीब परिवारों को एक रूपए किलो गेहूँ और चावल दिया जा रहा है। आवासहीन गरीब परिवारों को मकान बनाने के लिए जमीन देने व मकान बनाकर देने का कार्य योजनाबद्व तरीके से किया जा रहा है।